JY LEES NOU Gebraaide eiervrug (melanzane) met arrabbiata-sous en bokmelkkaas
Dié klassieke Italiaanse gereg is geurig en vullend en heerlik vir vleislose aandetes. Die Engelse vertaling vir arrabbiata is “angry”. Die Italianers het dit glo só genoem oor die sterk brandrissie-geur. Pas die hoeveelheid rissies aan na smaak.
• 2 eiervrugte
• 250 g kersietamaties, gehalveer
• 5 ml sagte bruinsuiker
Rond af met
• 200 g sagte bokmelkkaas
Verhit oond se rooster-element. Sny eiervrugte in skywe van sowat 1,5 cm dik. Pak op kombuispapier en sprinkel growwe sout oor. Laat staan sowat 10 min. Spoel eiervrugskywe goed af en maak droog met kombuispapier. Bedek elke skyf eiervrug met meel, eier en broodkrummels. Verhit olyfolie in ’n diep braaipan en braai skywe sowat 3 minute aan ’n kant of tot goudbruin en gaar.
Verhit olyfolie in ’n diep pan. Braai ui, knoffel en brandrissies tot sag en deurskynend. Voeg kersietamaties en geblikte tamaties by. Geur met suiker, sout en peper. Voeg basiliekruidblare by. Laat prut 15 – 20 minute. Pak skywe eiervrug op bakplaat, gevolg deur tamatiesous en skyfies bokmelkkaas. Herhaal met tweede laag eiervrug en eindig met kaas.
Plaas onder rooster-element en bak sowat 5 minute tot kaas goudbruin en gesmelt is. Sit warm voor met vars basiliekruidblare.